Wigbert av Fritzlar

Wigbert (ca. 680–ca. 738) var en angelsaksisk munk som deltok i evangeliseringen av Tyskland sammen med Bonifatius. 

Han ble abbed i Fritzlar i nærheten av Kassel i Hessen. En av hans disipler der fra Sturmius, senere abbed av Fulda. Wigbert grunnla også klosteret Ohrdruf i Thüringen. 

Han døde i Fritzlar omkring 738, og ble gravlagt i stedets klosterkirke. I domkirken i Fritzlar har man fortsatt noen relikvier, men det meste ble overført til Buraburg i 774 på grunn av krigen mot sakserne. Den 13. august 780 ble de så ført videre til Hersfeld, som han er vernehelgen for.

I kunsten vises han som abbed, ofte med en fugl fordi en paradisfugl skal ha flydd rundt hans legeme etter hans død. Et annet attributt er en kalk og en drue, fordi en historie forteller at da han engang gikk tom for altervin klemte han bare på en drue, så sprang det ut vin. Han skal også ifølge legendene ha stukket en drue i jorden, og året etter vokste det opp en vinstokk.

 Referanser 

Kategori:Angelsaksiske helgener
Kategori:Engelske benediktinere
Kategori:Engelske katolske prester
Kategori:Britiske misjonærer
Kategori:Katolske misjonærer
Kategori:Misjonærer i Tyskland